ai4bharat/Pralekha huggingface dataset:
राष्ट्रपती कार्यालय
भारताच्या राष्ट्रपतींनी 17 व्या प्रवासी भारतीय दिवस परिषदेच्या समारोप सत्राला संबोधित केले आणि प्रवासी भारतीय सन्मान पुरस्कार प्रदान केले
नवी दिल्ली, 10 जानेवारी 2023
भारताच्या राष्ट्रपती, द्रौपदी मुर्मु यांनी आज  इंदूर, मध्य प्रदेश येथे 17 व्या प्रवासी भारतीय दिवस परिषदेच्या समारोप सत्राला संबोधित केले आणि प्रवासी भारतीय सन्मान पुरस्कार प्रदान केले.
यावेळी उपस्थितांना संबोधित करताना राष्ट्रपती म्हणाल्या की, भारतीय समुदाय आज जागतिक व्यवस्थेतील एक महत्वाची आणि अद्वितीय शक्ती बनला आहे. तो प्रत्येक प्रदेशात उत्साही आणि आत्मविश्वासाने समृद्ध समुदाय म्हणून विकसित झाला आहे आणि नेतृत्वाच्या पदांवर जागतिक घडामोडींमध्ये उत्कृष्ट योगदान देत आहे. भारतीय समुदायाने असामान्य समर्पण आणि कठोर परिश्रम प्रदर्शित केले आहेत, आणि कला, साहित्य, राजकारण, क्रीडा, व्यवसाय, शिक्षण, परोपकार, विज्ञान आणि तंत्रज्ञान यासह जीवनाच्या सर्व क्षेत्रांमध्ये उत्कृष्टता प्राप्त करण्यासाठी अनेक आव्हानांवर मात केली आहे.
राष्ट्रपती म्हणाल्या की गेल्या दोन दशकांमध्ये प्रवासी भारतीय दिवस परिषदेने सरकार, भारतातील लोक आणि भारतीय समुदाया दरम्यानचा संपर्क फलदायी ठरावा, यासाठी आगळे व्यासपीठ म्हणून भूमिका बजावली आहे.
प्रवासी भारतीय सन्मान पुरस्कार हे भारतीय समुदायाच्या सदस्यांनी भारतासाठी आणि ते राहात असलेल्या देशांसाठी दिलेल्या योगदानाला देशाने दिलेल्या मान्यतेचे सवोच्च प्रतीक आहे.
हे पुरस्कार महत्वाचे आहेत, कारण ते केवळ प्रवासी भारतीयांच्या कामगिरीप्रति प्रशंसा आणि मान्यता व्यक्त करत नाहीत, तर भारताचा ध्वज जगात उंच फडकत ठेवण्याच्या त्यांच्या संकल्पावरचा आपला विश्वास देखील प्रतिबिंबित करतात.
राष्ट्रपती म्हणाल्या की, भारतीय समुदायाची सामूहिक शक्ती आणि क्षमता देशाच्या सर्वसमावेशक विकासाला चालना देणारी ठरेल. भारतीय समुदायाच्या प्रत्येक सदस्याने या प्रवासाचे पूर्ण भागीदार व्हावे, असे आवाहन त्यांनी केले. आत्मनिर्भर भारताची संकल्पना पूर्ण करण्यासाठी आपली क्षमता वाढवण्यासाठी ते आपली ऊर्जा, अनुभव, कल्पना, व्यावसायिक कौशल्य, गुंतवणूक, तांत्रिक कौशल्य आणि ज्ञानाच्या देवाणघेवाणी द्वारे योगदान देऊ शकतात, असे त्या म्हणाल्या.
राष्ट्रपतींचे भाषण पाहण्यासाठी कृपया येथे क्लिक कराS.Patil/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 149
आरोग्य आणि कुटुंब कल्याण मंत्रालय
भारताने अनेक मैलाचे दगड केले पार
उपचार घेत असलेल्या रुग्णांची संख्या 5 लाखांपेक्षा कमी
एकूण बरे झालेल्या रुग्णांच्या संख्येने पार केला 80 लाखांचा टप्पा, निदान चाचण्यांच्या संख्येने 12 कोटींचा टप्पा ओलांडला
नवी दिल्ली, 11 नोव्हेंबर 2020
जागतिक महामारीशी लढा एकत्रितपणे देताना भारताने अनेक मैलाचे दगड पार केले. भारतातील सक्रिय रूग्णांची संख्या 106 दिवसांत प्रथमच 5 लाखांहून कमी झाली. उपचार घेत असलेल्या रुग्णांची संख्या आज 4,94,657 इतकी आहे. 28 जुलैला ही संख्या 4,96,988 होती. उपचाराधीन रुग्णसंख्येचे प्रमाण एकूण कोविडबाधितांच्या संख्येच्या 5.73% आहे.
यावरून देशातील उपचाराधीन रुग्णसंख्येतील घसरणीतील सातत्य स्पष्ट होते. जगातील अनेक देशांमध्ये नवीन रुग्णसंख्येचा आकडा वाढू लागल्याच्या पार्श्वभूमीवर हे लक्षणीय आहे.
हे अजोड यश म्हणजे केंद्रसरकारच्या शाश्वत, वर्गीकृत आणि अचूक धोरणे, राज्य आणि केंद्रशासित प्रदेशांनी केलेली परिणामकारक अंमलबजावणी, वैद्यकीय व्यावसायिक तसेच कोविड 19 योदध्यांनी दिलेली समर्पित आणि निस्वार्थ सेवा याचाच परिपाक आहे.
27 राज्ये/केंद्रशासित प्रदेशांमध्ये सक्रिय रुग्ण 20,000 पेक्षा कमी आहेत.
फक्त 8 राज्ये/केंद्रशासित प्रदेशांमध्ये उपचार घेत असलेले रुग्ण 20,000 पेक्षा जास्त आहे; फक्त दोन राज्यांमध्ये  सक्रिय रुग्णसंख्या 50,000 पेक्षा जास्त आहे.
गेल्या 24 तासात 44,281 नवे रुग्ण नोंदवले गेले, तर उपचाराधीन रुग्णसंख्या 50,326 होती. सलग 39व्या दिवशी बरे होणाऱ्यांची संख्या नवीन रुग्णांपेक्षा जास्त आहे.
म्हणजोत बरे होणाऱ्यांची संख्या सातत्याने वाढत आहे तसेच एकूण रोगमुक्त आणि उपचाराधीन यांच्या संख्येतील तफावतही वाढत आहे.
एकूण रोगमुक्तांच्या संख्येच्या आकड्याने 80 हजारांचा टप्पा ओलांडला आहे. आजमितीस रोगमुक्तांची एकूण संख्या 80,13,783 आहे. रोगमुक्त आणि उपचाराधीन यांच्या संख्येतील तफावत 75,19,126 एवढी जास्त आहे तर रुग्ण बरे होण्याचा दर 92.79% आहे.
अजून एक नोंदवण्याजोगा मैलाचा दगड म्हणजे निदान चाचण्यांनी 12 कोटींचा टप्पा ओलांडला आहे. देशात गेल्या 24 तासात 11,53,294 निदान चाचण्या झाल्या.
बाधितांच्या दैनंदिन संख्येत घट येण्याचे कारण म्हणजे निदान चाचण्यांची वाढवलेली संख्या होय.
मोठ्या प्रमाणावरील निदान चाचण्यांमुळे लोकसंख्येतील बाधितांचे प्रमाण लक्षात येते, जेणेकरून बाधित नसलेल्यांना संसर्ग न होउ देण्याची खबरदारी घेता येते.
दैनंदिन नवी रुग्णसंख्या 50,000 हून कमी झाली आहे.
नव्याने रोगमुक्त झालेल्यांपैकी 77% रुग्ण 10 राज्ये/केंद्रशासित प्रदेशांमधील आहेत.
महाराष्ट्रात दैंनदिन रोगमुक्तांची संख्या ही 6,718 एवढी नोंदवली गेली तर केरळमध्ये ती त्याखालोखाल 6,698 एवढी तर दिल्लीत 6,157 एवढी नोंदवली गेली.
नव्या नोंद झालेल्या रुग्णांपैकी 78% रुग्ण 10 राज्ये/केंद्रशासित प्रदेशातील आहेत.
एका दिवसात नोंद झालेली रुग्णसंख्या दिल्लीत सर्वाधिक म्हणजे 7,830 तर त्या खालोखाल केरळात 6,010 एवढी आहे,
कोविड मृत्यूंपैकी 79% 10 राज्ये/केंद्रशासित प्रदेशातील आहेत.
गेल्या 24 तासात 512 मृत्यू नोंदवले गेले. मृत्यूदर 1.48% असून तो कमी कमी होत आहे.
महाराष्ट्रातील 110 ही सर्वाधिक मृत्यूसंख्या आहे त्यापाठी दिल्ली आणि पश्चिम बंगालात अनुक्रमे 83 व 53 मृत्यू झाले.
S.Tupe/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
सांस्कृतिक मंत्रालय
जी. किशन रेड्डी ज्योतिर्गमय महोत्सवाचे उद्घाटन करणार , 21 ते 25 जून या कालावधीत होणाऱ्या या महोत्सवात घडणार दुर्लक्षित कलाकारांच्या प्रतिभेचे दर्शन
नवी दिल्ली, 20 जून 2022
स्वातंत्र्याच्या अमृत महोत्सवाचा एक भाग म्हणून, भारताच्या स्वातंत्र्याची 75 वर्षे साजरी करण्यासाठी आणि जागतिक संगीत दिनानिमित्त, संगीत नाटक अकादमी ज्योतिर्गमय महोत्सव सादर करत आहे. यात देशभरातील रस्ते, रेल्वे आणि मंदिरात आपली कला सादर करणाऱ्या कलाकारांबरोबरच दुर्मिळ वाद्य वाजवणाऱ्यांच्या कलेचे दर्शनही घडेल. केंद्रीय सांस्कृतिक, पर्यटन आणि ईशान्य प्रदेश विकास मंत्री जी. किशन रेड्डी या महोत्सवाचे उद्घाटन करतील.
दुर्मिळ वाद्ये वाजवण्याची कला आणि कौशल्य जपण्यासाठी तसेच प्रसिद्धीपासून दूर राहिलेल्या कलाकारांना पुढे आणण्याच्या उदात्त हेतूने या महोत्सवाचे आयोजन केले जात आहे. संगीत नाटक अकादमीचा हा भारतातील लोप पावत चाललेल्या कलेला वाचवण्याचा अनोखा प्रयत्न आहे आणि हा उपक्रम जागतिक संगीत दिनानंतरही पुढे सुरु राहील.
आतापर्यन्त न ऐकलेल्या कलेचा शोध घेण्यासाठी विविध मार्गाने आवाहन करण्यात आले. यात सहभागी होऊ इच्छिणार्यांना त्यांच्या कलेची एक छोटी क्लिप त्यांच्या तपशीलासह पाठवण्याची विनंती करण्यात आली. संगीत क्षेत्रातील प्रख्यात संस्था, सांस्कृतिक केंद्रे, संगीत नाटक अकादमी पुरस्कार विजेते आणि प्रख्यात संगीतकारांनाही अशा दुर्मिळ प्रतिभावंतांचा शोध घेण्याची आणि त्यांना हुडकून काढण्याची विनंती करण्यात आली होती. सर्व प्रवेशिकांची पडताळणी केल्यानंतर आणि प्राप्त शिफारशी विचारात घेतल्यानंतर, 21-25 जून 2022 दरम्यान आयोजित 5 दिवसीय महोत्सवासाठी एकूण 75 कार्यक्रमांची निवड करण्यात आली.
दुर्मिळ वाद्ये तयार करण्याची 5 दिवसीय कार्यशाळा आयोजित करण्यात आली आहे , जी शैक्षणिक आणि संवादात्मक दोन्हीही असेल. या महोत्सवात देशाच्या कानाकोपऱ्यातून कलाकार सहभागी होणार आहेत.
अकादमीकडे रवींद्र भवन, नवी दिल्ली येथे वाद्य, मुखवटे आणि कठपुतळ्यांचे दालन आहे. कारागिरांनी बनवलेल्या वाद्यनिर्मितीचे प्रत्यक्ष प्रदर्शन महोत्सवादरम्यान दररोज खुले असेल. सर्वांसाठी प्रवेश विनामूल्य आहे.
S.Patil/S.Kane/ P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 87
ग्राहक व्यवहार, अन्न आणि सार्वजनिक पुरवठा मंत्रालय
राष्ट्रीय अन्न सुरक्षा कायद्यांतील लाभार्थ्यांना अतिरिकत् 80 लाख मेट्रिक टन धान्य प्रधानमंत्री गरिब कल्याण अन्न योजना-2021 मधून मिळणार
पंतप्रधान नरेंद्र मोदी यांची गरीबांबद्दलची कटीबद्धता आणि गरीब तसेच गरजूंना कोविड-19 च्या परिस्थितीत ज्या कठीण परिस्थितीचा सामना करावा लागत आहे त्या अनुषंगाने भारत सरकारने 2021 च्या मे व जून महिन्यांसाठी प्रधानमंत्री गरीब कल्याण अन्न योजना जाहीर केली आहे. अन्न आणि सार्वजनिक वितरण विभागाचे सचिव सुधांशू पांडे यांनी आज ही माहिती दिली.
राष्ट्रीय अन्न सुरक्षा कायदा 2013  संरक्षण असणाऱ्या 80 कोटी लाभार्थ्यांना प्रति व्यक्ती 5 किलो धान्य पुढील दोन महिने, प्रत्येक महिन्यात दिले जाईल. पुढील दोन महिन्यांसाठी NFSA कायद्याखाली मिळणाऱ्या धान्याव्यतिरिक्त हे धान्यवितरण आधीच्या प्रधानमंत्री गरीब कल्याण अन्न योजनेच्या धर्तीवर होईल.
भारतीय अन्न महामंडळ विशेष योजनेअंतर्गत संबधित राज्ये व केंद्रशासित प्रदेशांना मे 2021 व जून 2021 मध्ये नियमित NFSA अंतर्गत होणाऱ्या पुरवठ्या व्यतिरिक्त 80 लाख मेट्रिक टन अधिक धान्य पुरवठा करणार आहे, अशी माहिती पांडे यांनी यावेळी दिली.
राष्ट्रीय अन्न सुरक्षा योजनेच्या अंत्योदय अन्न योजना आणि PHH या दोन्ही योजनांतर्गत येणाऱ्या 80 कोटी लाभार्थ्यांना या विशेष योजने मधून दोन महिने प्रति महिना, प्रतिव्यक्ती पाच किलो गहू / तांदूळ ही धान्ये विनामूल्य मिळतील. राष्ट्रीय अन्नसुरक्षा कायद्यांतर्गत ते पात्र असलेल्या मासिक धान्याव्यतिरिक्त हे अतिरिक्त धान्य मिळेल.
2020- 21 मध्ये भारत सरकारने पंतप्रधान गरीब कल्याण योजना-1 ही योजना एप्रिल ते जून 2020 या महिन्यांसाठी जाहीर केली होती तसेच प्रधानमंत्री गरीब कल्याण योजना-2 ही योजना जुलै ते नोव्हेंबर 2020 या कालावधीसाठी जाहीर झाली होती, त्याअंतर्गत 104 लाख मेट्रिक टन गहू 201 लाख मेट्रिक टन तांदूळ असे एकूण 305 लाख मेट्रिक टन धान्य भारतीय अन्न महामंडळाकडून संबंधित राज्ये व केंद्रशासित प्रदेशांना देण्यात आले, अशी माहिती सचिवांनी यावेळी दिली.
राष्ट्रपती कार्यालय
राम नवमी निमित्त राष्ट्रपतींनी दिल्या शुभेच्छा
नवी दिल्ली, 20 एप्रिल 2021
राष्ट्रपती राम नाथ कोविंद यांनी राम नवमीच्या पूर्वसंध्येला दिलेल्या संदेशात म्हटले आहे:-
“राम नवमीच्या शुभ प्रसंगी मी देशातील सर्व नागरिकांचे मनापासून अभिनंदन करतो आणि शुभेच्छा देतो.
भगवान श्री राम यांचा जन्मदिन राम नवमी म्हणून मोठ्या उत्साहात साजरा केला जातो. न्याय आणि मानवी प्रतिष्ठेसाठी प्रयत्न करत असताना आपल्याला मर्यादा पुरुषोत्तम श्री राम यांच्या आदर्शांमधून मोठे बळ मिळते. भगवान श्री राम यांनी आपल्याला धर्मानुसार जीवन कसे जगावे हे शिकवले. त्यांचे संपूर्ण जीवन आणि सदाचार, सत्यनिष्ठा आणि संयम या त्यांच्या शिकवणुकीतून आपल्याला प्रेरणा मिळते.
या निमित्ताने आपण भगवान राम यांची आदर्श मूल्ये आपल्या जीवनात अंगीकारण्यासाठी आणि एक वैभवशाली भारत घडविण्याच्या दिशेने एकत्रितपणे प्रयत्न करू या.”
राष्ट्रपतींच्या हिंदी संदेश वाचण्यासाठी येथे क्लिक कराS.Thakur/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144
माहिती आणि प्रसारण मंत्रालय
राष्ट्रीय विज्ञान सप्ताहानिमित्त प्रकाशन विभागाच्या वतीने मुंबईत विशेष पुस्तक प्रदर्शनाचे आयोजन
पुस्तकांच्या खरेदीवर 10 ते 90 टक्के सूट
मुंबई, 21 फेब्रुवारी 2022
भारत सरकारच्या माहिती आणि प्रसारण मंत्रालयाच्या प्रकाशन विभागाच्या वतीने राष्ट्रीय विज्ञान सप्ताहानिमित्त मुंबईतील पार्ले पूर्व भागातील साठे महाविद्यालय येथे विशेष पुस्तक प्रदर्शन आयोजित करण्यात आले आहे. 22 ते 28 फेब्रुवारी 2022 या कालावधीत सकाळी 10.30 ते सांयकाळी 6 वाजेपर्यंत हे पुस्तक प्रदर्शन सर्वासाठी खुले राहणार आहे.
विज्ञान सप्ताहानिमित्त प्रकाशन विभागाची विज्ञान विषयक आणि इतर अनेक विषयावरील दर्जेदार पुस्तके वाचकांना विशेष सवलतीच्या दरात या ठिकाणी खरेदी करता येणार आहेत. प्रदर्शन काळात पुस्तकांच्या खरेदीवर किमान 10 ते कमाल 90 टक्क्यापर्यंत सवलत दिली जाणार आहे. मराठी, हिंदी, इंग्रजी भाषेतील पुस्तकांचा त्यात समावेश आहे.
प्रकाशन विभाग ही भारत सरकारची एक प्रमुख प्रकाशन संस्था असून इतिहास, कला, साहित्य, संस्कृती, अर्थ, विज्ञान आणि क्रीडा, गांधी साहित्य, बालसाहित्य अशा विविध विषयांवरील दर्जेदार पुस्तके तसेच राष्ट्रीय नेत्यांची भाषणे, मान्यवरांची चरित्रे यांचा संंग्रह प्रकाशन विभागाकडे अतिशय वाजवी किमतीत विक्रीसाठी उपलब्ध आहे.| S.Tupe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 131
वस्त्रोद्योग मंत्रालय
वस्त्रोद्योग निर्यातीला प्रोत्साहन देण्यासाठी विशेष पॅकेज
नवी दिल्ली, 2 ऑगस्ट 2018
आसियान क्षेत्रातील वस्त्रोद्योग उत्पादकांना भारतात गुंतवणुकीची मोठी संधी उपलब्ध आहे. भारतात कच्या मालाची, कुशल मनुष्यबळाची आणि वस्त्रोद्योग उद्योगासाठी आवश्यक बाबींची सुलभ उपलब्धता लक्षात घेत त्या दृष्टीने भारत या उत्पादकांना आकर्षित करु शकतो. भारतात वस्त्रोद्योग क्षेत्रात 100 टक्के परकीय गुंतवणुकीलाही परवानगी देण्यात आली आहे. या क्षेत्रातील निर्यात वाढवण्यासाठी केंद्र सरकारने वस्त्र प्रावरणे क्षेत्रासाठी एका विशेष पॅकेजची घोषणा केली आहे. या पॅकेजमध्ये श्रमविषयक कायद्यांमध्ये सुधारणा, आयकरात सूट तसेच तंत्रज्ञान अद्यतनासंबंधीच्या योजनांचा समावेश आहे.
त्याचबरोबर हातमाग आणि हस्तकला वस्तूंच्या निर्यातीला चालना देण्यासाठी केंद्र सरकारतर्फे बाजारपेठांचा अभ्यास, मेळावे आणि प्रदर्शनांमध्ये सहभाग तसेच विपणनासाठीही सहाय्य दिले जाते. कारागिर आणि गालिच्यांचे विणकाम करणाऱ्यांसाठी कौशल्य विकास प्रशिक्षण कार्यक्रम राबविले जातात तसेच नव्या रचनांसाठी उत्पादकांना सहाय्य केले जाते.
वस्त्रोद्योग राज्यमंत्री अजय तामटा यांनी आज लोकसभेत एका लेखी उत्तरात ही माहिती दिली.
B.Gokhale/M.Pange/P.Malandkar
(Visitor Counter : 62
आरोग्य आणि कुटुंब कल्याण मंत्रालय
राज्ये / केंद्रशासित प्रदेशांकडील कोविड -19 प्रतिबंधक लसींबाबत अद्ययावत माहिती
राज्ये / केंद्रशासित प्रदेशांना 107.22 कोटींपेक्षा अधिक मात्रा पुरविण्यात आल्या
राज्ये / केंद्रशासित प्रदेशांकडे अजूनही 12.75 कोटींपेक्षा अधिक शिल्लक मात्रा उपलब्ध
देशभरातल्या कोविड–19 प्रतिबंधक लसीकरण अभियानाचा वेग आणि व्याप्ती वाढविण्यासाठी केंद्र सरकार वचनबद्ध आहे. कोविड – 19 प्रतिबंधक लसीकरणाच्या नव्या टप्प्याला 21 जून 2021 पासून सुरूवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे. राज्ये आणि केंद्रशासित प्रदेशांना लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करीत आहे. केंद्र सरकार कोविड -19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 % लसींची खरेदी करून राज्ये आणि केंद्रशासित प्रदेशांना त्याचा  पुरवठा करत आहे .
|
|
VACCINE DOSES
|
|

|
|
SUPPLIED
|
|
1,07,22,89,365
|
|
BALANCE AVAILABLE
|
|
12,75,29,984
केंद्र सरकारने आतापर्यंत 107.22 कोटींपेक्षा जास्त  लसींच्या मात्रा राज्ये / केंद्रशासित प्रदेशांना मोफत आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
राज्ये आणि केंद्रशासित प्रदेशांकडे 12 कोटी 75 लाख न वापरलेल्या मात्रा अजूनही शिल्लक आहेत.
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केन्द्र शासित प्रदेशातील उपलब्धतेची अद्ययावत माहिती
राज्ये आणि केन्द्र शासित प्रदेशांना 137 कोटींपेक्षा अधिक लसीच्या मात्रा केल्या उपलब्ध
राज्ये आणि केन्द्र शासित प्रदेशांकडे अजूनही 24.16 कोटींपेक्षा अधिक लसीच्या न वापरलेल्या उपयोगी मात्रा, शिल्लक.
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केन्द्र सरकार वचनबद्ध आहे. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केन्द्र शासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. केन्द्र सरकार कोविड-19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 टक्के लसींची खरेदी करून राज्ये आणि केन्द्र शासित प्रदेशांना त्याचा मोफत पुरवठा केला जात आहे .
|
|
VACCINE DOSES
|
|

|
|
SUPPLIED
|
|
1,37,87,00,630
|
|
BALANCE AVAILABLE
|
|
24,16,48,086
केंद्र सरकारने आतापर्यंत 137  कोटींपेक्षा जास्त लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
24.16  कोटी न वापरलेल्या उपयोगी मात्रा राज्ये आणि केन्द्र शासित प्रदेशांकडे शिल्लक आहेत.
मंत्रिमंडळ
भारत आणि क्रोएशिया यांच्यात पर्यटन क्षेत्रात झालेल्या कराराला केंद्रीय मंत्रिमंडळाची मंजूरी
नवी दिल्ली, 27 मार्च 2019
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत भारत आणि क्रोएशिया यांच्यात पर्यटन क्षेत्रात झालेल्या सामंजस्य कराराला पूर्वलक्षी मंजुरी देण्यात आली.
या करारामुळे दोन्ही देशात पर्यटन क्षेत्रातील सहकार्य वृद्धिंगत करण्यासाठी संस्थात्मक यंत्रणा उभारण्यास साहाय्य होणार आहे.
क्रोएशियाचे राष्ट्राध्यक्ष भारत दौऱ्यावर आले असताना 26 मार्च 2019 ला या सामंजस्य करारावर स्वाक्षऱ्या झाल्या होत्या.
N.Sapre/S.Kakade/D. Rane
(Visitor Counter : 40
संरक्षण मंत्रालय
भारत इलेक्ट्रॉनिक्स लिमिटेडकडून संरक्षणमंत्री राजनाथ सिंग यांना 174.44 कोटी रुपयांचा अंतिम लाभांश धनादेश प्रदान
नवी दिल्ली, 28 ऑक्टोबर 2020
भारत इलेक्ट्रॉनिक्स लिमिटेड, बीईएलने 140% अंतिम लाभांशाच्या रुपाने देशाचे राष्ट्रपती यांच्या समभागावर देय असलेला 174,43,63,569.20/- कोटी रुपयांचा धनादेश सादर केला. बीईएलचे व्यवस्थापकीय संचालक एम व्ही गौतम यांनी संरक्षणमंत्री राजनाथ सिंग यांच्याकडे धनादेश सुपूर्द केला. 140% अंतरिम लाभांश  केंद्र सरकारकडे फेब्रुवारी 2020 मध्ये सुपूर्द करण्यात आला होता.
बीईएल, सार्वजनिक क्षेत्रातील संरक्षण उत्पादनविषयक नवरत्न कंपनी आहे. कंपनीने 2019-20 आर्थिक वर्षात केंद्र सरकारला 280% एकूण लाभांश प्रदान केला आहे.
याप्रसंगी संरक्षण उत्पादन सचिव राजकुमार यांची उपस्थिती होती.B.Gokhale/S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 154
मंत्रिमंडळ
भारत आणि फिनलँड दरम्यान जैवतंत्रज्ञान क्षेत्रातील सामंजस्य कराराला मंत्रिमंडळाची मंजुरी
नवी दिल्ली, 6 फेब्रुवारी 2019
पंतप्रधान नरेंद्र मोदी यांच्या अध्यक्षतेखाली भारत आणि फिनलँड दरम्यान समरुची असलेल्या जैव तंत्रज्ञान क्षेत्र, निधीचा पुरवठा, नूतन औद्योगिक संशोधन आणि विकास प्रकल्पांच्या सामंजस्य कराराला आज मंजुरी दिली.
लाभ:-
या सामंजस्य करारामुळे दीर्घकालीन संशोधन विकास, नुतनीकरण यंत्रणेतील समन्वय आणि भारत आणि फिनलँड दरम्यान सहकार्य नेटवर्क सुदृढ करणे हे फायदे मिळणार आहेत. दोन्ही देशांनी जागतिक पातळीवरील आंतरराष्ट्रीय प्रमाणक ग्रहण केलेल्या महत्वाकांक्षी संयुक्त प्रकल्पाद्वारे संशोधनाद्वारे माहितीचे आदान-प्रदान, समन्वय असा लाभही याद्वारे मिळणार आहे.
B.Gokhale/P.Malandkar
(Visitor Counter : 51
मंत्रिमंडळ
15 व्या वित्त आयोगाच्या 30 नोव्हेंबर 2019 च्या विस्ताराला केंद्रीय मंत्रिमंडळाची मंजुरी
नवी दिल्ली, 17 जुलै 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने आज 15 व्या वित्त आयोग सत्र 30 नोव्हेंबर 2019 च्या विस्ताराला मंजुरी दिली आहे. यामुळे आयोगाच्या वित्त प्रकल्पाच्या सुधारणांसाठी आणि नवीन अधिनियमांच्या अंतिम शिफारशींसाठी विविध तुलनात्मक अंदाजाचा अभ्यास करता येणार आहे. या शिफारशी वर्ष 2020 ते 2025 या कालावधीसाठी राहतील.
पार्श्वभूमी
15 व्या वित्त आयोगाची स्थापना राष्ट्रपतींनी 27 नोव्हेंबर 2017 रोजी राज्यघटनेच्या कलम 280 आणि वित्त आयोग कायदा 1951 च्या तरतुदीनुसार केली आहे. आयोगाला 30 ऑक्टोबर 2019 रोजी त्यांचा संदर्भ अहवाल सादर करावयाचा आहे. यामध्ये 1 एप्रिल 2020 पासून पाच वर्षाचा कालावधी निश्चित करण्यात आला आहे.
B.Gokhale/P.Kor
(Visitor Counter : 112
आरोग्य आणि कुटुंब कल्याण मंत्रालय
उझबेकिस्तान-मेरियन बायोटेक कफ सिरप प्रकरणी प्रसिद्धीपत्रक
केंद्रीय औषध मानक नियामक संस्था सीडीएससीओ, उझबेकिस्तान औषध नियामकाच्या नियमित संपर्कात आहे
मेरियन बायोटेकच्या नोएडा येथील उत्पादन सुविधेची उत्तर प्रदेशचे औषध नियामक अधिकारी आणि सीडीएससीओ पथकाने केली संयुक्त तपासणी
नमुने घेऊन ते चंदीगड येथील प्रादेशिक औषध चाचणी प्रयोगशाळा , येथे पाठवले
नवी दिल्ली, 29 डिसेंबर 2022
उत्तर प्रदेशातील नोएडा येथील मेरियन बायोटेक या भारतीय कंपनीने बनवलेल्या डॉक1 मॅक्स या कफ सिरपबाबत ते दूषित असल्याचे अहवाल उझबेकिस्तानमधून आले आहेत. केंद्रीय आरोग्य आणि कुटुंब कल्याण आणि रसायने आणि खते मंत्री, डॉ. मनसुख मांडविया यांच्या निर्देशानुसार, केंद्रीय औषध मानक नियंत्रण संस्था  27 डिसेंबर 2022 पासून उझबेकिस्तानच्या राष्ट्रीय औषध नियामकाशी नियमित संपर्कात आहे.
माहिती मिळताच, उत्तर प्रदेश औषध नियामक अधिकारी आणि सीडीएससीओ पथकाने मेरियन बायोटेकच्या नोएडा येथील उत्पादन सुविधेची संयुक्त तपासणी केली. तपासणी अहवालाच्या आधारे योग्य ती पुढील कारवाई सुरू केली जाईल.
मेरियन बायोटेक ही एक परवानाधारक उत्पादक कंपनी आहे. तिच्याकडे डॉक1 मॅक्स सिरप आणि टॅब्लेटच्या उत्पादनासाठीचा परवाना आहे.
उत्तर प्रदेश औषध नियामक यांनी त्याला निर्यातीसाठी मंजूरी दिली आहे.
कफ सिरपचे नमुने उत्पादन युनिट परिसरातून घेण्यात आले असून चंदीगड येथील प्रादेशिक औषध चाचणी प्रयोगशाळेत  पाठवले आहेत.G.Chippalkatti/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 107
उपराष्ट्रपती कार्यालय
उपराष्ट्रपतींचा तीन दिवसांचा कतार दौरा सुरु, कतारच्या पंतप्रधानांशी केली शिष्टमंडळस्तरीय चर्चा
सध्या तीन देशांच्या दौऱ्यावर असलेले भारताचे उपराष्ट्रपती एम.वेंकैया नायडू, दौऱ्याच्या अखेरच्या टप्प्यात काल कतारमध्ये पोहोचले. कतार देशाला भेट देणारे ते भारताचे पहिलेच उपराष्ट्रपती आहेत. दोहा विमानतळावर त्यांचे स्वागत कतारचे परराष्ट्र व्यवहार राज्यमंत्री सुलतान बिन साद अल मुरैखी यांनी केले. त्यानंतर कतारमधील भारतीय समुदायाने त्यांच्या निवासस्थानी समारंभपूर्वक त्यांचे स्वागत केले.
आज उपराष्ट्रपती नायडू यांनी कतारच्या राजाचे वडील शेख हमद बिन खलिफा अल थानी यांची भेट घेतली. आणि त्यानंतर त्यांनी कतारचे पंतप्रधान आणि गृहमंत्री शेख खालिद बिन अब्दुलअझीझ अल थानी यांच्यासोबत शिष्टमंडळस्तरीय चर्चा केली.
भारत आणि कतार यांच्यात परस्पर विश्वास आणि आदर या मूल्यांवर आधारित असे ऐतिहासिक नातेसंबंध असल्याचे यावेळी कतारच्या राजाचे वडील शेख हमद बिन खलिफा अल थानी यांनी अधोरेखित केले. भविष्यात कतार भारतात आणखी गुंतवणूक करेल आणि औद्योगिक आणि व्यवसायिक / व्यापार क्षेत्रात यशस्वी झालेले अधिकाधिक उद्योग कतारशी आर्थिक संबंध प्रस्थापित करतील अशी आशा त्यांनी व्यक्त केली. उभय देशांमधील व्यापाराला आणखी नवे आयाम देता येतील तसेच, ऊर्जा क्षेत्रात सर्वंकष भागीदारी आणि परस्परांना फायदेशीर अशी गुंतवणूक भागीदारी प्रस्थापित करता येईल यावर उभय नेत्यांचे एकमत झाले.
मार्च 2020 पासून कतारची भारतातील गुंतवणूक पाचपटीने वाढली असल्याबद्दल प्रशंसा करत नायडू यांनी, "यामध्ये वाढीची आणखी क्षमता आहे, आणि त्यात निश्चितच भरपूर वाढ होऊ शकेल" असे मत व्यक्त केले.
कतार आसपासच्या प्रदेशात एक शैक्षणिक केंद्र म्हणून उदयाला आल्याबद्दल नायडू यांनी कतारचे कौतुक केले. भारतातील अनेक विद्यापीठे कतारमध्ये आपली विदेश अध्ययन केंद्रे सुरु करत असल्याबद्दल त्यांनी समाधान व्यक्त केले.
The Vice President during delegation level talks with the Prime Minister of Qatar in Doha
भारताच्या गॅसच्या गरजेपैकी सुमारे 40% हिस्सा कतारकडून पुरवला जात असल्याचे नायडू यांनी नमूद केले. भारताच्या ऊर्जासुरक्षेत कतारचे स्थान मोलाचे असल्याचे सांगत, या बाबतीतील संबंध केवळ ग्राहक-विक्रेता इतकेच मर्यादित न ठेवता, सर्वंकष ऊर्जा भागीदारीत ते रूपांतरित होण्याची गरज आहे, असे नायडू यांनी अधोरेखित केले.
हरित विकासावर भारताचा भर असल्याचे आवर्जून सांगत, या नव्या प्रवासातही कतारने भागीदारीच्या मार्गाने भारताला साथ द्यावी, अशी अपेक्षा उपराष्ट्रपतींनी यावेळी व्यक्त केली.
कतारमध्ये एक प्रार्थना सभागृह आणि एक स्मशानभूमी मिळावी अशी तेथील भारतीयांची दीर्घकाळापासूनची विनंती असल्याचा पुनरुच्चार उपराष्ट्रपती नायडू यांनी यावेळी केला..
मंत्रिमंडळ
वनौषधी क्षेत्रातल्या भारत आणि साओ टोमे आणि प्रिन्सीप यांच्यातल्या सामंजस्य कराराला केंद्रीय मंत्रिमंडळाची मंजूरी
नवी दिल्ली, 25 एप्रिल 2018
वनौषधी क्षेत्रात भारत आणि साओ टोमे यांच्यातल्या सामंजस्य कराराला केंद्रीय मंत्रिमंडळापने पूर्वलक्षी प्रभावाने मान्यता दिली आहे. 14 मार्च 2018 ला या सामंजस्य करारावर स्वाक्षऱ्या झाल्या आहेत.
पूर्वपीठीका :
जैवविविधतेच्या संदर्भात, भारत हा जगातला एक समृद्ध देश आहे. 17000-18000 पुष्प वनस्पतींपैकी 7000 पेक्षा जास्त वनस्पतींचा आयुर्वेद, युनानी, सिद्ध, होमीओपॅथी सारख्या उपचार पद्धतीत उपयोग केला जातो. सुमारे 1178 वनौषधींचा व्यापार करण्यात येतो त्यापैकी 242 प्रजातीचा वार्षिक 100 मेट्रीक टनापेक्षा जास्त वापर केला जातो. वनौषधी या पारंपरिक औषध पद्धतीचा मोठा भाग आहेतच त्याचबरोबर या वनौषधी मोठ्या प्रमाणात लोकांना आरोग्य सुरक्षा आणि उपजीविकेचे साधनही पुरवितात.
पारंपरिक आणि पर्यायी उपचार पद्धतीचा वापर करण्याकडे जागतिक कल वाढला असून, सध्या 120 अब्ज अमेरिकी डॉलर्सवर असणारा जागतिक वनौषधी व्यापार, 2050 पर्यंत 7 ट्रिलीयन अमेरिकी डॉलर्सवर पोहोचेल अशी अपेक्षा आहे.
N.Sapre/N.Chitale/D.Rane
(Visitor Counter : 80